Żewġ persuni jsofru ġrieħi serji f'inċident tat-traffiku f'San Ġwann Raġel ta' 84 sena u mara ta' 77 sena li jgħixu San Ġwann, kellhom jittieħdu b'emerġenza l-Isptar Mater Dei. Dan wara li aktar kmieni għall-ħabta tal-10.30 a.m kienu involuti f'inċident tat-traffiku li seħħ fi Triq Bella Vista f'San Ġwann. Il-Pulizija marru mill-ewwel fuq il-post u hemmhekk irriżulta li kien seħħ inċident bejn żewġ karozzi; karozza Nissan Qashqai misjuqa minn raġel ta' 45 sena li jgħix Ħal Għargħur u karozza Toyota Starlet misjuqa mir-raġel ta' 84 sena. Passiġġiera fit-Toyota kien hemm il-mara ta' 77 sena. Huma ngħataw l-ewwel għajnuna minn tim mediku fuq il-post u ambulanza ħadithom l- isptar. Huma ġew iċċertifikati li għandhom ġrieħi serji. Bil-każ ġiet infurmata l-Maġistrat tal-Għassa Dr Claire Stafrace Zammit li ħatret Inkjesta filwaqt li għaddejjin l-investigazzjonijiet mill-Pulizija tad-Distrett.